Շաքէ Վարսեան

Շաքէ Վարսեան (), գրող, թարգմանիչ, հրապարակագիր եւ հասարակական գործիչ։

 Կենսագրութիւն 
Բուն անունով Վարսենիկ Պոյաճեան, ծնած է 1925-ին, Նիկոսիա, Կիպրոս. սերած է մուսալեռցի եւ զէյթունցի ծնողներէ։

Սովորական մանուկի մը կեանքը չապրեցաւ Շաքէ Վարսեան։ Փոքր տարիքէն տոգորուած էր հայ ժողովուրդի հերոսական անցեալով։ Մէկ կողմէն զէյթունցի մեծ հայրը, միւս կողմէն մուսալեռցի մեծ մայրը, հերոսամարտի ականատեսի իրենց վկայութիւններով պայքարի խիզախ շունչով դարբնեցին Վարսենիկի մանուկ հոգին։

Նախնական կրթութիւնը ստացած է Մելիք-Ուզունեան վարժարանին եւ Մելքոնեան Կրթական Հաստատութեան մէջ։ 1943-ին տեղափոխուեր է Լիբանան, ուսումը շարունակած է Պէյրութի Ամերիկեան համալսարանին մէջ, հետեւելով անգլերէն լեզուի եւ գրականութեան բաժնին:

Այսպէս վաղահասօրէն հասունցած Վարսենիկը, 1946-ին ներգաղթի օրերուն, երբ տակաւին Պէյրութի Ամերիկեան համալսարանի անգլերէն լեզուի եւ գրականութեան բաժնի ուսանող էր, առաջինը կը դիմէ ներգաղթելու մայր հայրենիք 1946-ին։

Թարգմաներ է անգլալեզու հեղինակներու գործեր։

Շաքէ Վարսեան նոյն տարուայ Սեպտեմբերին ընդունուած է Երեւանի Պետական համալսարանի հայոց լեզուի եւ գրականութեան բանասիրական բաժինը։

Իր ողջ կեանքի ընթացքին գրագիտուհին ապրեցաւ Հայրենիք-Սփիւռք միաձոյլ մէկ ամբողջութիւն տեսնելու երազով։ Այս ուղղութեամբ կարեւոր նշանակութիւն ունեցաւ զանազան առիթներով իր կատարած այցելութիւնները դէպի Միացեալ Նահանգներ, Քանատա, Եգիպտոս, Կիպրոս, Յունաստան, Սուրիա, Լիբանան եւ այլ հայահոծ գաղութներ. իրեն առիթ ընծայեցին ծանօթանալու գաղութահայ կեանքի պայմաններուն եւ անմիջական շփում ունենալու սփիւռքահայ իրականութեան հետ։ Մէկ խօսքով ան դարձած էր դեսպանը իր ժողովուրդին։ Ի զուր չէ որ հայրենի մտաւորականներ անվերապահօրէն կը խոստովանէին, թէ «Սփիւռքահայ կեանքի  կենդանի հանրագիտարանն է Վարսեանը»։

 Հայաստանի Գրողներու  Միութեան անդամ 

Ուսանողական տարիներէն իր գրական հակումները լայն ճանաչում կը գտնեն հայրենի անուանի գրագէտներու կողմէ, կը դառնայ Հայաստանի Գրողներու Միութեան անդամ։ Այդ շրջանին կ'աշխատակցի Երեւանի ձայնասփիւռի արտասահմանեան հաղորդումներու բաժնին՝ իր հրապարակախօսական յօդուածներով։

 Սփիւռքահայութեան հետ Մշակութային Կապի Կոմիտէ 

1964-ին ան իր կարեւոր մասնակցութիւնը կը բերէ “Սփիւռքահայութեան  հետ Մշակութային Կապի  Կոմիտէ»ի  հիմնադիր ժողովին։

 Հայրենիքի  Ձայն» Շաբաթաթերթի խմբագրութիւնը 

1965-ին կը ստանձնէ  Սփիւռքահայութեան  հետ Մշակութային Կապի  Կոմիտէի  պաշտօնաթերթ «Հայրենիքի  Ձայն» շաբաթաթերթի խմբագրութիւնը՝ մինչեւ 1990 թուականը։

 Լրագրողի կոչում 

Շաքէ Վարսեան կը գտնէ իր կատարելիք առաքելութեան հիմնական ուղին՝ Սփիւռքի հայութիւնը ծանօթացնել հայրենի ժողովուրդին։ Հրապարակագիրի իր բեղուն գրիչէն լոյս կը տեսնեն հազարաւոր յօդուածներ, որոնք մեծ արձագանգ կը գտնեն ե՛ւ Հայրենիքի, ե՛ւ Սփիւռքի մէջ։ Այդ տարիներուն գրագիտուհիի համբաւին տիրացած Շաքէ Վարսեան, հայրենի պետութեան կողմէ կ՝արժանանայ վաստակաւոր լրագրողի կոչումին։

 Ներդրում Հայրենիք-Սփիւռք  կապերու ամրապնդման եւ  դպրոցական  դասագիրքեր  պատրաստելու աշխատանքին 

Վարսեանի մտահոգութեանց գլխաւոր առանցքը դարձած էր Հայրենիք-Սփիւռք կապերու ամրապնդումը։ 1960 թուականին ան ջանք չի խնայեր նախաձեռնելու եւ իրականացնելու Սփիւռքի վարժարաններու համար դպրոցական դասագիրքեր պատրաստելու աշխատանքը, սփիւռքահայ ուսուցիչներուն եւ մանուկներուն Հայաստան հրաւիրելու ծրագիրը։

 Հասարակական գործունէութիւն՝ կանանց  համաժողովներ 

Ո՛չ միայն խօսքի, այլեւ գործի մարդ էր այս յանդուգն կինը, որ յատկանշական կարեւոր առաքելութիւն  մը ստանձնած էր իր հասարակական գործունէութեան ընթացքին։ Նպատակն էր հայ կնոջ մէջ ամրապնդել ազգային առողջ գիտակցութիւն։ Այդ ուղղութեամբ ան ձեռնարկեց ու կազմակերպեց կանանց համաժողովներ ու համախմբումներ, արծարծելով հայ կնոջ դերը ազգապահպանման գործին մէջ։

Այս կալուածէն ներս իր տարած աշխատանքը շարունակեց մինչեւ իր կեանքի վերջին տարիները։ Հակառակ իր ֆիզիքական տկար վիճակին, ան չդադրեցաւ խրախուսելէ կանանց կազմակերպութիւնները ե՛ւ սփիւռքի, ե՛ւ հայրենիքի մէջ։ Այդ մասին կ'ակնարկէ մեզի ուղղուած 18 Փետրուար 1994- թուակիր իր նամակին մէջ ․-

 Ծանօթագրութիւններ 

 Աղբիւրներ 

 Կին Գրողներու Հետքերով . Շաքէ Վարսեան՝ Հայրենիքի Ձայնը
 Վարսյան (Վարսենիկ Պոյաճեան)
 ՀԱՅԱՍՏԱՆԻ ԳՐԱԴԱՐԱՆՆԵՐԻ ՀԱՄԱՀԱՎԱՔ ԳՐԱՑՈՒՑԱԿ = Union Catalog of Armenian Libraries

 Արտաքին յղումներ 

Ստորոգութիւն:Հասարակական գործիչներ
Ստորոգութիւն:Նիկոսիա ծնածներ
Ստորոգութիւն:14 Մայիսի ծնունդներ
Ստորոգութիւն:Հայ լրագրողներ
Ստորոգութիւն:Հայ արձակագիրներ
Ստորոգութիւն:Գրողներ այբբենական կարգով
Ստորոգութիւն:1996 մահեր
Ստորոգութիւն:1925 ծնունդներ